Il-finali taċ-Champions League bejn Chelsea u Manchester City se ssir, f'Oporto fil-Portugall Il-finali taċ-Champions League bejn Chelsea u Manchester City fid-29 ta' Mejju se ssir fil-Portugall b'6,000 partitarju minn kull club li jistgħu jattendu. Il-logħba tmexxiet mit-Turkija għall-belt Portugiża ta' Oporto minħabba restrizzjonijiet tal-coronavirus. Il-Portugall jinsab fuq il-lista l-ħadra tal-Ingilterra sabiex il-players u l-partitarji jkunu jistgħu jattendu mingħajr ma jkollhom għalfejn jagħmlu kwarantina meta jmorru lura d-dar. It-Turkija tinsab fuq il-lista l-ħamra. Il-finali kellha ssir fl-Istadium Olimpiku Ataturk ta' Istanbul. "Li ċċaħħad lill-partitarji mill-opportunità li jaraw il-partita personalment ma kinitx għażla u ninsab kuntent li nstab dan il-kompromess," qal il-president tal-Uefa, Aleksander Ceferin. Il-Uefa, uffiċjali tal-gvern tar-Renju Unit u l-FA Ingliża ltaqgħu biex jitkellmu dwar Wembley li tospita l-logħba iżda ma seta' jintlaħaq l-ebda ftehim dwar eżenzjonijiet ta' kwarantina għal sponsors, VIPs u xandara. "Il-partitarji kellhom isofru aktar minn 12-il xahar mingħajr il-ħila li jaraw it-timijiet tagħhom ħajjin u li jilħqu finali taċ-Champions League huwa l-quċċata tal-football tal-klabb," żied jgħid Ceferin. "Wara sena li fiha l-partitarji ma setgġux isegwu mill-qrib lill-benjamini tagħhom, mhux sew li issa ma jkollhomx iċ-ċans jaraw lit-timijiet tagħhom fl-akbar logħba tal-istaġun." Din se tkun it-tieni sena kosnekttiva li l-finali se ssir fil-Portugall b'Lisbona tkun il-post għall-fażijiet finali mdewma tal-kompetizzjoni tal-istaġun li għadda, mirbuħa minn Bayern Munich. Il-limitu tal-kapaċità finali fl-Estadio do Dragao f'Port għad irid jiġi ffissat. Ceferin irrikonoxxa li d-deċiżjoni tal-gvern tar-Renju Unit li jpoġġi lit-Turkija fuq il-lista l-ħamra għall-ivvjaġġar saret in bona fede iżda qal li ħalla wkoll lill-korp governattiv bi "sfida kbira". "Id-diffikultajiet biex titmexxa l-finali huma kbar u l-FA Ingliża u l-awtoritajiet konċernati għamlu kull sforz neċessarju biex jippruvaw jospitaw l-partita fl-Ingilterra, u nixtieq nirringrazzjahom tax-xogħol tagħhom," żied jgħid. "Il-Federazzjoni tal-Football Torka u l-awtoritajiet dejjem kienu msieħba affidabbli tal-UEFA u nispera li Istanbul u t-Turkija jkunu jistgħu jospitaw finali taċ-Champions League u ħafna avvenimenti oħra fil-futur qrib. "Nispera li l-finali tkun simbolu ta' tama mill-ġdid għall-Ewropa wara perjodu diffiċli u li l-partitarji li jivvjaġġaw għal-logħba jerġgħu jkunu jistgħu jsemmgħu leħenhom biex ikomplu jixhdu li din il-finali hija l-aqwa waħda fil-football Ewropew fuq bażi ta' clubs."